﻿ Goa CM ill Manohar parrikar and nitin gadkari inaugurated mandovi new bridge atal setu in panaji Video : CM ने किया 'अटल सेतु' का उद्घाटन, बीमार हालत में भी मनोहर पर्रिकर बोले- 'How's the Josh' | India News in Hindi
Video : CM ने किया 'अटल सेतु' का उद्घाटन, इस गंभीर बीमारी से जूझ रहे मनोहर पर्रिकर बोले- 'How's the Josh'
Updated Jan 27, 2019 | 23:08 IST | टाइम्स नाउ डिजिटल
गोवा की राजधानी पणजी में बने नवनिर्मित मंडोवी पुल का उद्घाटन गोवा के सीएम मनोहर पर्रिकर ने आज किया। उनके साथ केंद्रीय परिवहन मंत्री नितिन गडकरी भी मौजूद रहे।
मनोहर पर्रिकर ने किया अटल सेतु का उद्घाटन | तस्वीर साभार: ANI
पणजी : गोवा की राजधानी पणजी में मंडोवी नदी पर बने नवनिर्मित ब्रिज का रविवार को उद्घाटन किया गया। केंद्रीय परिवहन मंत्री नितिन गडकरी और गोवा के मुख्यमंत्री मनोहर पर्रिकर ने इस पुल का उद्घाटन किया। बता दें कि नए मंडोवी ब्रिज का नाम अटल सेतु दिया गया है। इस मौके पर काफी दिनों से बीमार चतल रहे मनोहर पर्रिकर के नाक में नली लगी हुई थी। वे बेहद कमजोर और बीमार प्रतीत हो रहे थे बावजूद उनके काम करने की दृढ़ इच्छाशक्ति को देखकर सभी हैरान थे।
इस मौके पर गोवा सीएम पर्रिकर ने वहां मौजूद लोगों से बातें भी की। काफी दिनों से चर्चा में रही फिल्म उरी का जिक्र करते हुए उन्होंने वहां मौजूद लोगों से कहा "How's the Josh"। लोगों ने ये जोश से जवाब भी दिया। पर्रिकर की आवाज में कमजोरी साफ झलक रही थी।
आपको बता दें कि 5.1 किमी लंबे इस ब्रिज को गोवा में मंडोवी नदी पर बनाया गया है। यह उत्तरी गोवा का ऐसा तीसरा ब्रिज बनकर तैयार हुआ है जो गोवा की राजधानी को इसे जोड़ेगा। इसे रविवार को केंद्रीय परिवहन मंत्री नितिन गडकरी के द्वारा आम नागरिकों के लिए खोल दिया गया।
बता दें कि इससे पहले भी पर्रिकर मंडोवी नदी पर बन रहे एक पुल का निरीक्षण करते हुए देखे गए। इसके बाद इसी हालत में उन्होंने अगासैम गांव के पास जुआरी नदी पर बन रहे एक पुल का भी मुआयना किया। दिल्ली स्थित एम्स से छुट्टी के बाद करीब दो महीने में वह पहली बार सार्वजनिक तौर पर नजर आए।
Goa: Union Transport Minister Nitin Gadkari and Chief Minister inaugurate the new Mandovi bridge in Panaji pic.twitter.com/hxdUInZMVk
मुख्यमंत्री मनोहर पर्रिकर के साथ केंद्रीय आयुष मंत्री श्रीपद नायक और दूसरे राज्य मंत्री भी मौजूद रहे। फोर लेन ब्रिज का उद्घाटन आखिरकार आज सीएम और केंद्रीय मंत्री ने मिल कर किया। बताया जाता है कि इसका वजन कपल 2.5 लाख टन है जो 570 बोईंग एयरक्राफ्ट के वजन के बराबर है।
ब्रिज का निर्माण 13,000 टन स्टील की मदद से किया गया है। इसमें 32,000 वर्गमीटर स्टील प्लेट का इस्तेमाल किया गया है, जबकि 1,800 किमी तक हाई टेंशन वाली केबल का इस्तेमाल किया गया है। इस तरह कुल 88 हाई टेंशन वाले केबल का इस्तेमाल किया गया है। ब्रिज का निर्माण जीआईडीसी (गोवा इंफ्रास्ट्रक्चर डेवलपमेंट कॉर्पोरेशन) के द्वारा किया गया है।
इसके अलावा इंजीनियरिंग और कंस्ट्रक्शन का पार्ट एल एंड टी कंपनी के द्वारा किया गया है। बताया जाता है कि इस प्रोजेक्ट से पणजी के विकास को एक नई रफ्तार मिलेगी, क्योंकि इस ब्रिज के कारण रोजाना करीब 66,00 गाड़ियों का राजधानी में आना-जाना संभव होगा।
इस बीमारी से जूझ रहे हैं पर्रिकर
बता दें कि मनोहर पर्रिकर अग्नाशय संबंधी गंभीर बीमारी (पैनक्रियाटिक कैंसर) से जूझ रहे हैं। वे अक्टूबर महीने से ही ज्यादातर समय अपने घर में ही हैं। 62 वर्षीय पर्रिकर ने साल 2018 के शुरुआत में ही बीमारी के बारे में पता चलने पर करीब तीन महीने तक अमेरिका में इलाज कराया था। हालत बिगड़ते जाने पर वे अक्टूबर महीने से अपने घर से ही राज्य का प्रशासनिक कामकाज देख रहे हैं। उन्होंने दिल्ली के एम्स में भी अपना इलाज करवाया है।
Boris Johnson bracing to become Britain's Brexit PM
Video : CM ने किया 'अटल सेतु' का उद्घाटन, इस गंभीर बीमारी से जूझ रहे मनोहर पर्रिकर बोले- 'How's the Josh' Description: गोवा की राजधानी पणजी में बने नवनिर्मित मंडोवी पुल का उद्घाटन गोवा के सीएम मनोहर पर्रिकर ने आज किया। उनके साथ केंद्रीय परिवहन मंत्री नितिन गडकरी भी मौजूद रहे। Times Now Hindi